description: Доларът поскъпна в очакване на по-високи лихви, златото падна под 1200 долара за тройунция

title: Данните за индустрията в САЩ изненадаха пазара

maintext:
© Lucas Jackson
Макроикономическите данни за САЩ събудиха пазара в края на европейската сесия. Националната статистика публикува данните за общата сума на поръчките на капиталови активи. Индикаторът се смята за един от водещите за производствения сектор на най-голямата икономика. Данните бяха повече от изненадващи, отчитайки 4.8% ръст на месечна база през октомври, 4 пъти над прогнозите на анализаторите. Сумата им, изключвайки вариращите поръчки при самолетостроенето, нараства с 1%, 5 пъти повече от очакванията."В бъдеще инвестициите в икономиката ще се подобряват. Потреблението е силно, обемът на запасите се оптимизира, а натискът заради цените на петрола остава в миналото. При тези условия бизнесът се очаква да инвестира със забързан темп", коментира за Bloomberg Ръсел Прайс от Ameriprise Financial.Това е поредната част от серията оптимистични данни, след като по-рано през месеца ръст отчетоха строителството, продажбите на дребно и пазарът на труда. Последният в сряда остана на заден план, като първоначалните молби за помощи при безработица бяха 10 хил. повече от очакванията (251 хил.). Те са един от важните индикатори за икономиката заедно с новите работни места.Доларовият индекс, който измерва курса на американската валута спрямо тези на водещите търговски партньори, се повиши с над половин процент до 101.59 пункта след публикуването на новината. Йената пострада най-силно, губейки нови 0.70% и атакувайки 112 за долар, най-ниската стойност от април насам. Понижение не подмина еврото и паунда, които изгубиха съответно с 0.55% (1.0568 долара) и 0.34% (1.2380 долара).Силният долар изпрати надолу и котировките на златото. Ценният метал мина под 1200 долара за тройунция при понижение от 1.37%. Среброто пък се понижи с 1.50% до 16.383.Сред индексите на мениджърските покупки (PMI) в ЕС, Франция и Германия единствено производственият при последната се размина с очакванията на анализаторите. Това не даде стимул на капиталовия пазар, като общоевропейският EuroStoxx 600 прекъсна две сесии на повишение, губейки 0.39%.Основният индекс на борсата във Франкуфрт DAX прекара сесията на червено. Акциите на Commerzbank оглавиха губещите, понижавайки се близо с 3% към края на деня. Освен че инвеститорите пренебрегнаха PMI, те не отчетоха и обещанията на ЕЦБ, че ще търси решение на проблема с ликвидността на пазара на оувърнайт кредити. Напук на протестите на пилотите, емисията на Lufthansa поскъпна с 0.43%.Френският САС 40 се понижи с 0.65%, като най-губещи бяха акциите на Peugeot (-2.63%). На борсата в Лондон FTSE 100 премина на червена територия в следобедните часове. Корекция имаше при акциите на минните компании, като емисията на Glencore поевтиня с 1.67%, а Antofagasta изгуби 2.63%.Заслуга за това имаше и петролът. В очакване на срещата на ОПЕК на 30 ноември инвеститорите очакват знак от блокиращите сделката до момента - Ирак и Иран. Отрицателен ефект оказа и силният долар, в който се котира суровината. WTI поевтиня с 0.69% до 47.69 долара за барел, а сортът брент изгуби 0.57% до 48.86 долара.


description: Разликите между двамата кандидати за американски президент са огромни

title: Каква ще бъде Америка на Клинтън и на Тръмп

maintext:
Тръмп иска да анулира цялото управление на Обама, докато Клинтън цели да го удължи с още един мандат
Демократът планира да вдигне данъците за богатите, а републиканецът - да ги ореже.
Хилъри Клинтън планира да вдигне данъците за богатите, докато Доналд Тръмп иска да ги ореже. Това е една голяма разлика в политиките на демократическия и на републиканския кандидат за американски президент. Друго голямо различие е, че Тръмп желае да анулира здравните реформи на Барак Обама, докато Клинтън настоява те да бъдат запазени и подсилени. Трета сфера на сблъсък е ядрената сделка с Иран – Клинтън я подкрепя, докато Тръмп твърди, че е глупост, и иска да я предоговори. Това са само част от примерите за двете Америки, които представляват двамата претенденти за Белия дом, пише Рolitico.
Тръмп вярва, че мащабното орязване на индивидуалните и корпоративните данъци заедно с премахването на тежките регулации ще довед
e
до икономически разцвет. Това е стандартна републиканска догма, освен че той също така подкрепя 35% данък върху вноса и по-строги монетарни политики, въпреки че повечето икономисти смятат, че това ще се отрази негативно на растежа. Милиардерът планира разходи за инфраструктура и подсилване на военните, макар че не казва как възнамерява да плаща за тях. Клинтън заявява, че икономиката трябва да работи за всички. Обещава да не вдига данъците за средната класа, но иска богатите, корпорациите и Уолстрийт да плащат повече. Основната й стратегия за растеж се свежда до правителствени инвестиции – в инфраструктура, чиста енергия, научни изследвания и висше образование, както и субсидии за отглеждането на деца. Позицията на Клинтън относно търговските въпроси е уклончива. Първоначално подкрепяше
Транстихоокеанското търговско партньорство
на Обама, но после му се противопостави, след като беше изправена пред вътрешнопартийната конкуренция на Бърни Сандърс.
Според анализаторите плановете на Клинтън ще намалят прогнозираното увеличение на дълга с
500
млрд. долара за
20
години, тъй като повишените данъци ще платят за нейните нови разходи. Докато плановете на Тръмп ще добавят
16
трлн. долара към тези прогнози, защото неговото орязване на данъците и военните разходи не са покрити.
Тази тема получи много внимание през 2016 г. заради стената, която Тръмп иска да построи по границата с Мексико. Той също така казва, че ще депортира 11 млн. имигранти без документи, които вече са в САЩ, макар че понякога заявява, че ще се фокусира първо върху престъпниците, което всъщност вече се прави от Обама. Клинтън не иска да депортира имигранти, които не са престъпници, и подкрепя имиграционна реформа, която да включва път към получаване на гражданство. От своя страна Тръмп предложи забрана за бежанците мюсюлмани от съображения за сигурност, въпреки че по-късно посочи, че е имал предвид бежанците от определени страни, а друг път обещава
само
"изключително строги проверки". Клинтън подкрепя идването на някои бежанци от мюсюлмански страни, стига те да са проверявани. И отхвърля идеята за дискриминиране по религиозни причини, като
обаче
допълва, че също е загрижена за сигурността на границата.
С
поред Тръмп по времето на Обама светът "отива по дяволите", а САЩ са под постоянна заплаха. Докато Клинтън вижда напредък в някои области и предизвикателства в други. Макар че постоянно си мени мнението по много външнополитически въпроси, в момента мотото на милиардера е "Америка на първо място",
което означава по-малко военни интервенции в Близкия изток и други горещи точки. Но същевременно казва, че би взривил ирански кораб, след като един от неговите моряци е отправил неприличен жест към американците. Това не показва твърда линия по отношение на изолационизма. Тръмп твърди, че възнамерява да изгради по-близки връзки с Владимир Путин. Веднъж каза, че НАТО може и да не защити прибалтийските държави, ако Русия ги нападне, и нарича алианса "остарял". Ядрото на програмата му е силата, която мисли, че ще му позволи да предоговори търговски сделки и договори, които не одобрява. За разлика от него възгледите на Клинтън по отношение на външната политика доста приличат на тези на Обама. Но макар че набляга върху дипломацията и изграждането на коалиции пред заплахите и бомбите, тя е значително по-голям ястреб от сегашния президент. Настояваше за интервенцията в Либия и лобираше за по-твърда позиция в Сирия. Едновременно с това обаче подкрепя отварянето към Куба, климатичната сделка от Париж и ядреното споразумение с Иран.
По отношение на климатичните промени Клинтън иска да превърне страната в световна сила на чистата енергия, докато енергийните планове на Тръмп се фокусират върху насърчаване на добива на петрол и прекратяване на антивъглищните регулации и други екологични правила, които по думите му задушават растежа.

fasttext_language: bg


description: Инструментите осигурява консорциум от три държавни банки. Суапът за кредитно неизпълнение (CDS) е е ценна книга, чрез която едната страната поема...

title: В Китай започна първата търговия със CDS

maintext:
© Stringer Shanghai
Инструментите осигурява консорциум от три държавни банки. Суапът за кредитно неизпълнение (CDS) е е ценна книга, чрез която едната страната поема ангажимент да изплати задължението на втора, в случай на фалит. Инструментите ще осигуряват плащанията по облигации на бизнеси в добива на суровини, производството на електричество, храна и въздухоплаването.
На капиталовите пазари в Азия, Nikkei 225 затвори с понижение от 1.77%, а понижение има и на другите борси в региона. Корейският Kospi изгуби 1.34%, а Shangahi Comspoite се понижи с половин процент.
Информацията е актуална към 08:10ч.


description: Всеки ден може да е Absolut нощ в новата платформа Absolut Nights, която ще отбележи Нощта на оригами с голямо парти на 26 ноември

title: Absolut отбелязва с парти Нощта на оригами

maintext:
[Absolut]
Публикацията е част от платеното съдържание в Капитал Light.
[Absolut]
[Absolut]
Всеки ден може да е Absolut нощ в новата платформа Absolut Nights, която представя нестандартни поводи за празник всеки ден на www.abslt.bg . Нощта на оригамито на 26 ноември е и първият повод, който ще бъде отпразнуван с голямо парти на Absolut в съботната нощ. Партито, посветено на японското хартиено изкуство, ще представи тематични коктейли сред нестандартни оригами форми и хартиени инсталации – дело на български артисти. Локация на партито този път е необитаемия цех на Capasca на петия етаж на Бизнес център Витоша на бул Черни Връх 47.Специално за повода в България пристига диджеят от лейбъла Defected - Enzo Siffredi , който ще е музикалната звезда на вечерта. Siffredi е създател на minimal kids & Wired и черпи вдъхновение едновременно от пианото на Paolo Conte и берлинския ъндърграунд. Самоопределя се като музикален аутсайдер, защото не се адаптира към стила на определен лейбъл, а винаги остава иновативен и експериментален. За неговия сет ще ни подгрее българският участник в музикалната програма - Dimo BG От началото на сезона всеки ден Absolut отбелязва нетрадиционни празници на сайта . Нощ на бъдещето, на MP3-ката, Smart нощ, нощ на храната, нощ на артиста, на черната котка, на интернета, на aнимацията, на артистите и краставичката са само част от празниците, които влязоха в Absolut Nights календара до сега. Предназначението на сайта е да повдигне настроението, като обедини на едно място всички нетрадиционни празници, и да предложи на всеки свой посетител повод за Absolut нощ навсякъде и по всяко време, като някои от най-интересните събития ще бъдат отбелязвани с партита и занапред.Oще поводи за празник следете всеки ден на www.abslt.bg


description: "Ударът" на прокуратурата е забавен заради изборите и е по повод решение на правителството

title: Обвинението срещу Петър Москов може да не издържи

maintext:
Петър Москов, заедно с адвоката си Менко Менков (вдясно) отиват в Националната сделствена служба.
© Георги Кожухаров
Разследващи забавят подготвено обвинение, докато не минат предстоящите избори, за да не каже някой, че действията им се политизират. Звучи несериозно, нали? По същия начин звучи обяснението на прокуратурата, че още през септември била готова с обвиненията срещу д-р Петър Москов за бартера с ваксини с Турция, който разследва вече година, но съвсем съзнателно било взето решение да предявят обвинение след приключването на кандидат-президентската кампания, за да не се политизират действията й.Действително става въпрос за министър в действащото правителство, но абсурдното е, че прокуратурата на практика ни казва, че ако той извърши убийство по време на предизборната кампания, тя любезно ще дочака края й преди да му повдигне обвинение.Всичко това беше артикулирано от говорителя на главния прокурор Румяна Арнаудова в понеделник, когато Москов и заместникът му Адам Персенски бяха привлечени като обвиняеми. Обвинението явно не успява да намери верния тон – или гръмко обявява изборни манипулации в деня за размисъл в случая с Костинброд, или повдига обвинения съобразво изборния календар. Но пък остро възразява на всички обвинения, че активно моделира политическия пейзаж.Ако прокуратурата може да бъде така съобразителна спрямо политическия живот, вероятно ще се съобрази и с други особености на политиците, когато ги обвинява - например, че в случая става въпрос за любимия министър на премиера Бойко Борисов. Това личи и от конкретните обвинения срещу Москов и заместника му Персенски - за престъпления по служба и безстопанственост по казуса с турските ваксини и българските продукти, които бяха разменяни с турската страна.Според адвокати, специалисти по наказателно право, обвиненията са обтекаеми, трудно доказуеми, вероятно ще паднат в съда и с тях прокуратурата по-скоро би могла да изпере имиджа на министъра, отколкото да доведе до изясняване на казуса. В едно такова дело детайлите, разбира се, са много важни, но все пак става въпрос за договор, сключен след решение на правителството, по което останалите министри са свидетели.Припомняме под формата на въпроси и отговори какво се случи и за какво са обвиненията.Да. Договорените от служебния министър д-р Мирослав Ненков стигаха за имунизационния календар до средата на 2015 г. През март здравното министерство провежа търг, но двете компании-производители на ваксини не се явиха специално за позициите за пет и шествалентни ваксини. Москов обяви, че няма да търпи да бъде изнудван. Една от компаниите му изпраща писмо, че е готова да дари известни количества, но не получава отговор.България не се обръща нито към Европейската комисия, нито към Европейския център за контрол на заразните болести или Световната здравна организация, нито директно към производителите, за да ги нотифицира, че очаква криза и да потърси помощ и резервни количества в рамките на ЕС. Напротив, по неясни причини тя започва преговори с Турция.В края на месец май Министерският съвет приема решение на базата на доклад на министър Москов, с което да се сключи споразумение за дарение между България и Турция, като двете страни се задължават да си разменят количества ваксини, предназначени за имунизационния календар. Според договора Турция дарява на българското 100 хил. дози комбинирана петкомпонентна (дифтерия, тетанус, коклюш, полиомиелит, хемофилус инфлуенце тип Б) и 100 хил. дози ваксина за хепатит В за целите на имунизационния календар. От своя страна България дарява 5 млн. ваксини срещу туберкулоза БЦЖНа 21 юли 2015 г. дарението от Турция пристига в България. Митниците освобождават вноса, без да уведомят Изпълнителната агенция по лекарствата, което е задължително при внос на медикаменти, особено в случая от страна извън ЕС. Ваксините отиват в склада на Министерството на здравеопазването, а самото министерство плаща на митниците ДДС и мита за дарението.Петвалентната ваксина е с опаковки на турски език и съдържа флакон с четири компонента, като ваксината е произведена във Франция и пакетирана в Турция, и ампула с петия компонент, който е произведен във Франция.Никой не прави лабораторен анализ на ваксината, което е задължително в ЕС и тя е разпратена на личните лекари, а имунизацията започва.Другата ваксина – за хепатит В, е производство на LG Life Sciences, Южна Корея, и е налична в Турция. Тя съдържа живачното съединение тиомерсал, което е забранено за ползване като дезинфектант в еднодозовите ваксини в ЕС. За нея МЗ пита лекарствената агенция дали може да я ползва, а тя му отговаря, че прилагането й е забранено в ЕС. Ваксината си остава в склада на МЗ.Междувременно министърът възлага на държавната фирма "Бул Био" да произведе 5 млн. ваксини срещу туберкулоза БЦЖ. След това обаче решава да не плати на фирмата за това, че е произвела продуктите, и я кара да подпише договор за дарение. Самата ваксина тръгва за Турция, като за едната партида е издаден фалшив сертификат, който не принадлежи на лекарствената агенция, както е по закон.Междувременно предаването "Открито" на БНТ, което прави разкрития по случая с бартера, прави следващо предаване, в което обявява, че държавната фирма е произвела 1 014 000 ампули ваксини без задължителното разрешение, а те са предназначени също за износ в Турция.Министърът в оставка има три обвинения – две за престъпления по служба и едно за безстопанственост.Първото обвинение е, че с цел да набави облага на здравното министерство на Турция във вид на 5 млн. дози ваксини е нарушил законите за здравето и за лекарствата, както и правилника на министерството, от което са настъпили значителни имуществени и неимуществени вреди. В случая прокуратурата претендира като щета производствената себестойност на изнесените ваксини БЦЖ за над 100 хил. лв.Второто обвинение е за размера на митата и ДДС за внесените от Турция ваксини – 323 061.87 лв., а неимуществените вредни последици са "създаване на недоверие в авторитета на Министерство на здравеопазването и невъзможност за осъществяване на ефективен контрол от страна на държавата по отношение упражняваната лекарствена политика, както и недоверие у гражданите относно дейността по ваксиниране на деца."Третото обвинение е в безстопанственост – за това, че е допуснато производството на ваксини в държавна фирма без разрешение.Решението за дарението с Турция е взето от Министерския съвет, наистина – по доклад на Москов, но става въпрос за колективно взето решение, което го упълномощава да сключи договор с Турция и да осигури имунизационния календар. Интересното е, че според заявката на прокуратурата, всички останали министри от кабинета Борисов, подписали това решение неприсъствено, ще бъдат разпитани като свидетели по това дело. Само Москов и заместника му ще бъдат обвинени за извършване на престъпление, като то не е, че са подвели правителството. Днес в следствието на разпит бяха повечето от членовете на правителството в оставка.Трайната практика на наказателния съд още от времето, когато прокуратурата водеше дела срещу Андрей Луканов, е абсолютно еднозначна, че за решения на колективен орган не се носи наказателна отговорност. Докладната на Москов съдържа предложение, с което се сезира компетентния орган - МС, за да вземе решение. Компетентния орган за това е компетентен, защото не може да бъде заблуден, това не е детска градина, коментираха адвокати пред "Капитал". Нещо повече, след като бъде взето решение на МС за сключване на такъв договор, Москов би извършил нарушение, ако не го изпълни и незабавно трябва да му се иска оставката.Случаят предизвиква аналогия с други подобни дела. През 2009 г. прокуратурата даде на съд бившия здравен министър от първото правителство на Борисов Божидар Нанев с обвинение за неизгодна сделка - защото не бил приел дарение на ваксини от Великобритания, а ги набавил по друг начин, тогава с решение на парламента. Съдът го оправда, като прие, че преценката не е неизгодна сделка.Към момента по сагата "Белене" прокуратурата се прицели в Делян Добрев, защото не бил дал указания на НЕК и БЕХ за прекратяване на договора за централата в изпълнение на решение на МС, взето по негова докладна. Сега привлича Москов по обвинение, че изпълнява решение на МС, като заради това превишава правата си като министър и нарушава няколко закона. Всичко това няма как да не създаде впечатление за конюнктурност в поведението на прокуратурата.


description: След слабия резултат на Цецка Цачева премиерът трябва да реши дали ще спази обещанието си за оставка

title: Ще падне ли правителството?

maintext:
Към 20 часа в неделя прогнозните резултати на "Алфа Рисърч"посочиха за победител на първия тур кандидата на БСП Румен Радев (24.8%) с разлика от 1.3 процентни пункта пред Цецка Цачева (23.5%).
© НАДЕЖДА ЧИПЕВА
Какво казва Конституцията
По конституция, ако премиерът подаде оставка, президентът следва да започне консултации с парламентарните групи за възлагане на проучвателен мандат за съставяне на ново правителство. В началото на тази процедура президентът е длъжен да възложи с указ съставянето на правителство най-напред на кандидат, посочен от най-голямата по численост парламентарна група (чл. 99, ал. 1), т.е. на ГЕРБ. Ако мандатът бъде отказан или кандидатът за министър-председател не успее да състави правителство, се издава указ за възлагане на кандидат, посочен от втората по численост парламентарна група (чл. 99, ал. 2). Ако и той не е успешен, може да връчи проучвателен мандат на следваща парламентарна група, която вече не е задължително да е третата по големина. Оттук нататък конституцията сочи, че ако не се постигне съгласие за образуване на правителство, президентът назначава служебен кабинет, разпуска Народното събрание и насрочва нови избори. Но доколкото президентът не може да разпуска Народното събрание през последните три месеца от своя мандат, ако в този срок парламентът не може да състави правителство, президентът назначава служебно правителство, без да разпуска парламента.
Процедурата е подробно описана в Решение № 20/1992 г. на Конституционния съд и проиграна в края на 1992 г., след като Филип Димитров поиска и загуби вот на доверие на кабинета на СДС. В резултат на първата при новата конституция "парламентарна въртележка" бе назначено правителството на Любен Беров с мандата на ДПС.
Последните прогнозни резултати от първия тур на президентските избори поднесоха много по-голяма интрига от това кой ще е следващият държавен глава. Основният въпрос сега е дали второто правителство на Бойко Борисов ще остане на власт. Категоричната закана на премиера непосредствено след лансирането на кандидатурата на Цецка Цачева на 2 октомври, че ще подаде оставката на правителството, ако тя не се класира първа на първия тур, тогава изглеждаше нереална, но към края на изборния ден в неделя се превръща в напълно актуална.Към 20 часа в неделя прогнозните резултати на "Алфа Рисърч", представени по БНТ, посочиха за победител на първия тур кандидата на БСП Румен Радев (24.8%) с разлика от 1.3 процентни пункта пред втория в класацията – кандидата на ГЕРБ Цецка Цачева (23.5%). По-впечатляващото е, че Радев водеше в резултата през целия изборен ден, като в някои моменти разликата беше над 5 процентни пункта. Всички предварителни прогнози бяха, че Цачева ще има първото място на първия тур, а Радев ще я следва, макар и с малка разлика, като никой няма шанс да бъде избран още на първия тур (над 50% от действителните гласове при гласували над 50% избирателите).Третият - Красимир Каракачанов, остана много назад (с 13.6% според неокончателните резултати) въпреки очакванията, че при дадени обстоятелства той може да излезе втори за балотажа. За сметка на това с неочаквано много гласове се оказа Веселин Марешки - 8.3% според прогнозните резултати, като това най-вероятно са част от гласовете на хората, податливи на популистки послания.Ако и при окончателното обявяване на резултатите от първия тур Цецка Цачева се окаже на второ място, най-логичен става въпросът дали Бойко Борисов ще подаде оставка. Той сам предпостави този ход, като на следващия ден след обявяване на кандидатурата на Цачева заяви, че ако тя не излезе първа на първия тур, "още вечерта" ще подаде оставката си и тази на правителството.По-късно нееднократно потвърди, че оттеглянето му е обвързано с първото място на Цачева на първия тур, а не на балотажа, защото тогава се мери подкрепата на партиите, а "след това започва пазарлък за подкрепа и за други неща"."На първи тур съм казал, ако ГЕРБ загуби тези избори, още вечерта подавам оставка. Първи тур, защото на първи тур се мерят партиите, после вече ще започне търсене на подкрепа от втори, трети, четвърти. Много пъти на втория тур не излизат хората да гласуват, тези, които примерно са разочаровани, че техният кандидат не е спечелил. Затова вотът е първият тур. И ако загубим, вечерта ще получите моята оставка и на цялото правителство", каза Борисов ден след лансирането на кандидатурата на Цачева.Тогава това изглеждаше като застраховка срещу загуба на втория тур, защото първият тур изглеждаше гарантиран. В последните дни на септември, още преди обявяване на кандидатурата на ГЕРБ, агенция "Екзакта рисърч груп" обяви резултати от проучване, според което половината българи (51%) са на мнение, че неизвестният към момента кандидат на ГЕРБ ще спечели изборите за президент. Резултатът до момента показва, че личността на кандидата все пак има значение.До редакционното приключване на броя все още не беше ясно дали ГЕРБ ще даде пресконференция в неделя вечерта, но министрите и други членове на ръководството на партията се бяха събрали в централата й, за да обсъдят реакцията си. Министърката на регионалното развитие Лиляна Павлова заяви по БНТ, че нейното мнение и на част от колегите й е, че правителството няма основания да подава оставка. Като аргумент тя изтъкна, че сборът от резултатите на кандидатите от партиите на управляващата коалиция е близо 45%, тоест те имат голяма подкрепа. За подобна защитна версия намекна и Бойко Борисов, който обясни, докато гласуваше, че в зависимост от резултатите може да има промени в правителството, но се застрахова, че гласовете на кандидатите, издигнати от инициативен комитет, не са показателни за нищо."Нямаме единна позиция и окончателно решение в ГЕРБ дали да подадем оставка след изборите", каза финансовият министър Владислав Горанов пред "Нова тв".Отказът да се подаде оставка обаче със сигурност също ще предизвика увеличаване на напрежението, и то в много особен момент. Преди втория тур ще има интензивни преговори за това откъде двамата стигнали до него кандидати могат да получат допълнителни гласове. Предвид евентуалната оставка на Борисов те всъщност могат да се окажат разговори за формата на следващото управление. Най-търсена вероятно ще бъде подкрепата на ДПС, които успяха с номинацията на Орешарски да демонстрират колко точно гласове контролират. ДСБ беше първата партия, която излезе с официална позиция, че няма да подкрепи никого на втория тур, но все още се очаква официална позиция от Реформаторския блок. Тя би имала значение, за да се прецени дали той ще има място при евентуално преформатиране на управляващата коалиция.Какво ще се случи тази седмица е трудно да се предвиди с детайли отсега, но със сигурност може да се каже, че идващите няколко дни ще определят формата на бъдещото управление най-малко за предстоящите месеци.


title: Фотоистория: Мишел Обама - първата дама на САЩ

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 46 // 19.11.2016 Прочетете Капитал Daily Брой 216 // 17.11.2016 Прочетете


description: Избор на Тръмп ще доведе до по-голяма волатилност в краткосрочен план

title: Как изборите за американски президент ще повлияят на пазарите

maintext:
Пазарните наблюдатели следят отблизо развитието на надпреварата за президент в САЩ.
© Toru Hanai
Очакванията на банките
Според анализаторите на швейцарската банка UBS победата на Клинтън вече до голяма степен е отработена от пазарите и не би трябвало да има сериозен средносрочен ефект върху валутния пазар. Докато успехът на Доналд Тръмп би имал най-сериозно влияние върху търговията долар/мексиканско песо.
От френската банка Société Générale смятат, че Клинтън ще победи и това ще донесе нотка на облекчение на фондовите пазари, които ще отбележат ръст.
Според брокерската компания TD при победа на Клинтън шансовете Фед да повиши лихвите през декември ще се повишат до 85%, доларът умерено ще поскъпне, слабо ще се повишат цените на петрола и неблагородните метали. Ако Тръмп победи, шансовете Фед да вдигне лихвите през декември ще намалеят до 20%, доларът ще поевтинее с 2% спрямо еврото и канадския долар, а цените на петрола и металите ще спаднат с 4%.
Пазарните движения по време на кампанията за президентските избори в САЩ досега показват, че инвеститорите и финансовите институции смятат, че ако Хилъри Клинтън спечели, това ще доведе до по-сигурна икономическа и финансова среда поне в краткосрочен план, отколкото при победа на Доналд Тръмп, твърди New York Times. По принцип е трудно да се гадае как политическите новини ще повлияят върху пазарите, но изданието отбелязва, че по време на кампанията се е наблюдавал ясен модел на пазарно поведение всеки път, когато някой от кандидатите е повеждал пред другия. Добрите новини за кандидатурата на Клинтън са съвпадали с поскъпвания на акциите и на мексиканското песо, както и със спад в очакванията за волатилност на пазара на акции. Добрите новини за Доналд Тръмп са имали точно обратните ефекти. Влиянието върху стойността на долара и държавните облигации обаче остава по-неясно.Няколко са примерите, когато президентската кампания очевидно е довела до раздвижвания на пазарите, по-специално около скандалите с имейлите на Клинтън и вулгарните забележки на Тръмп за жените. Анализ на икономистите Джъстин Уолфърс и Ерик Зицевиц, направен около първия дебат между двамата кандидати, твърди, че пряката връзка между обратите в кампанията и цените на пазарите означават, че победа на Тръмп ще доведе до спад от 10 до 15% на големите борси и значителен срив в цената на петрола и на мексиканското песо, в комбинация с по-голяма нестабилност. Борсови анализатори са съгласни като цяло с тези изводи, макар и да липсва консенсус помежду им за тежестта им. В бележка в понеделник Evercore I.S.I. изтълкува доказателствата като знак, че победа на Тръмп ще доведе до спад от 5-6% на акциите. Ако Клинтън спечели, те ще поскъпнат с 2%, смятат те."Победа на демократите може да доведе до притеснения за по-високи данъци и повече регулации сред инвеститорите и корпоративните лидери, коментира Итан Харис, икономист от Bank of America Merrill Lynch. Победа на Тръмп би могла да има дори още по-голям ефект заради несигурността около това как обещанията му от кампанията ще бъдат превърнати в политики."Дори и тези оценки да предвидят правилно краткосрочните пазарни реакции на изборите, способността им за по-дългосрочни предвиждания за икономиката и бизнес средата не е особено добра. Пример за това е британският референдум за напускане на ЕС от 23 юни. В дните след вота за Brexit британската борса падна рязко, както и паундът. В следващите седмици ситуацията на пазарите се стабилизира, като в момента британските акции са по-скъпи, отколкото бяха в деня на вота, измерени от индекса FTSE 100.Засега икономистите и пазарните анализатори твърдят, че по-трудно предсказуеми са ефектите, ако Тръмп спечели, тъй като не е ясно как точно ще управлява. Победа на Клинтън се приема, че ще означава последователност на политиките на досегашния президент Обама и по-малко радикални промени. Детайлите за тях обаче също ще са важни за пазарите. В този случай не се знае например дали тя ще намери необходимата подкрепа в Конгреса, за да въведе политиките от програмата си.С други думи, реакцията на пазарите в сряда, от една страна, ще е отговор на разрешената загадка (кой е победителят), но веднага ще последва нова загадка – как този човек ще управлява.


description: Индексът на долара достигна 14-годишен връх

title: Продажбите на дребно дадоха пореден повод на Фед да повиши лихвите

maintext:
© Stefan Wermuth
Данните за продажбите на дребно в САЩ правят почти сигурно вдигането на лихвите в страната в началото на следващия месец. На месечна база сумата им през октомври нарасна с 0.8%, изпреварвайки с 0.3 процентни пункта прогнозите на анализаторите. Показателят е важен индикатор за потреблението в най-голямата икономика и съответно за ръста на БВП."Потребителят е в добра форма. Темпът на покачване на разходите за домакинствата е солиден и ние очакваме покачването му да продължи и през следващото тримесечие", коментира за Bloomberg Майкъл Гейпън от Barclays. Продажбите на дребно не попадат често в наблюдаваните от Фед индикатори, но оптимистичните данни могат само да подплатят решението на институцията да покачи лихвите в страната. Консенсусът на Reuters в началото на седмицата остави 92% шанс това покачване да се осъществи.Индексът на долара, който изчислява промяната на курса на американската валута срещу водещите, проби 100 пункта, изкачвайки се на 14-годишен връх. Паундът пострада най-силно, отстъпвайки с 0.59% спрямо долара до 1.2423, а йената се озова на най-ниската си стойност от юни насам, понижавайки се с 0.46% до 108.89. Доларът премина за първи път над 1 швейцарски франк от февруари тази година.Европейските пазари на акции не получиха голям стимул от данните на БВП на еврозоната. Към края на сесията общоевропейският индекс EuroStoxx 600 се понижи минимално с 0.4%, сигнализирайки за спада на пазара. По-тесният FTSEurofirst 300 спадна с 0.1%, а сините чипове пострадаха най-силно, като EuroStoxx 50 се понижи с четвърт процент.Въпреки забавянето на германската икономика DAX се движеше на зелено. Индексът, който обединява акциите на 30-те най-големи публични компании, отчете повишение от 0.07%. Енергийните компании задържаха повишението, като акциите на E.ON се повишиха с 0.80%, а тези на RWE добавиха 3.12% заради по-скъпия петрол. Акциите на Commerzbank поскъпнаха за трета поредна сесия, добавяйки над процент.Френският САС 40 се покачи с 0.13%, като акциите на петролната компания Total поскъпнаха с 2.10%. Nokia остана най-губещата емисия на борсата в Париж през целия ден, като ограничи понижението си до малко под 5%.Основният британски индекс FTSE 100 се покачи с малко над половин процент. За пореден ден инвеститорите разпродават акциите на минните компании, като за това спомогна и поевтиняването на медта с над 2%.Силният долар продължава да тегне над златото, което се понижи минимално до около 1220 долара за тройунция. Наближаващата среща на Фед и ръстът при акциите също се отразиха негативно на цената на ценния метал.Bloomberg съобщи, че лидерите на ОПЕК водят разговори за преодоляването на различията си относно ограничаването на предлагането. Катар, Алжир и Венецуела оказват натиск за споразумение, което ще бъде финализирано на 30 ноември. В резултат на тази информация американският лек петрол WTI поскъпна с 3.69% до 44.93 долара за барел, а сортът брент се покачи с 1.53% до 46 долара.


description: И още: ЕС проспа русификацията на Източна Европа; Какво трябва да реформира Тръмп

title: Мнения Daily - Редуваме мълчание с изригвания и зъбене

maintext:
Изборите минават и заминават, изборните системи също, нищо не става по-добре от системите и изборите, ако проблемите растат, ако политиката и бизнеса са терен за отмъщение, но най-вече ако съдебната система не раздава справедливост.
© ГЕОРГИ КОЖУХАРОВ
Приличаме на жена в развод, която сменя бравата, докато мъжът й изнася всичко през прозореца.
Случващото се е резултат не от историческа обвързаност, а от дълбоката криза в ЕС.
От години вече Брюксел реагира на тези тенденции по един-единствен начин: държи се все едно че ги няма, и оставя нещата да се уредят от само себе си. Крайно време е да се сложи край на този подход.
Фотограф: GLEB GARANICH
Новата икономика е и благодат, и проклятие.
Като регулация в сферата на предприемачеството в момента САЩ споделят не особено престижната компания на държави като Боливия, Ирак и Еритрея.
Фотограф: MARK MAKELA
Да гласуваш на инатОт коментар на Веселина Седларска за "Клуб ZНе се научихме на нови неща, затова сега сме ентусиазирани да правим точно същото, каквото всъщност направихме през 1989 година.Тогава направихме Велико народно събрание. Никоя от другите страни в Източна Европа не направи толкова рано нова конституция. Ние обаче се заехме първо с това. И най-вече заради чл. 1 на конституцията, в който тогава пишеше, че ръководната роля в държавата се осъществява от Партията.Приличахме на жена, която се развежда с мъжа си и точно една година сменя бравата на външната врата, укрепва я, поставя й шпионка, за да не се върне съпругът. През това време съпругът изнася през прозорците покъщнината, защото изобщо няма намерение да се завърне през вратата, а да си устрои същия добър и познат живот на друг адрес.Заради Великото народно събрание загубихме една година, в която държавите от така наречената тогава Вишеградска тройка устройваха новия си живот не на хартия, а на практика.Точно толкова големи са заблудите ни сега за новата парола – щом целият този надменен, некадърен, безотговорен, крадлив, безочлив елит е подбран по правилата на пропорционалната система, значи при мажоритарната няма да е така. А това, че трябва само пет минути размишление, за да се досети човек как при нашата бетонно конструирана корупция мажоритарната система може да напълни парламента с още по-съмнителни и безскрупулни личности – не, това да размишляваме не ни е в традициите.За три десетилетия опит вече можем да си дадем сметка какви сме – редуваме дълги периоди на търпение и мълчание с бурни изригвания, в които пеем песни и се зъбим на тирана. Такива са нашите революции – да направим обратното на това, което е, щом сегашното е зле, значи обратното е добре. В това кратко изречение се побира нашата народополитология.Хайде да го направим по-разумно този път. И докато разумяваме, да си решаваме онези проблеми, от които зависи животът ни – демографския срив, сбърканото здравеопазване, боледуващото образование. Изборите минават и заминават, изборните системи също, нищо не става по-добре от системите и изборите, ако проблемите растат, ако политиката и бизнеса са терен за отмъщение, но най-вече ако съдебната система не раздава справедливост.-------Вятърът на промянатаОт коментар на Роберт Шварц за "Дойче веле"Резултатите от президентските избори в България и Молдова не вещаят нищо добро за Запада, макар че те едва ли са изненадали лидерите на ЕС и НАТО. Повече от четвърт век след падането на желязната завеса все повече хора в бившия Източен блок са разочаровани от Запада. Мнозина от тях се чувстват като европейци второ качество, а възхваляваните общи ценности като демокрация, върховенство на закона, спазване на човешките права бяха подкопани от задържалите се на власт бивши елити, ширещата се корупция и тежкия икономически срив. Първоначалният ентусиазъм по Европа постепенно отстъпи място на отчаяние, а това стана благодатна почва за развитието на популистки и националистически тенденции.Положението в НАТО също не е особено стабилно. Турция се управлява все по-авторитарно и също търси близостта на Русия. А бъдещият американски президент Доналд Тръмп обяви, че ще има решаващи промени: Европа трябвало да поеме повече отговорност, което явно означава, че ще трябва сама да се оправя с проблемите си. Още отсега обаче си личи, че не всички страни от НАТО искат да се включат в еднаква степен в защитата на източния фланг на алианса, въпреки че всички признаха нуждата от неговото подсилване. Балтийските страни, Полша и Румъния са единствените в Източна Европа, които заедно със САЩ активно се подготвят срещу евентуална военна заплаха от Русия.Няма никакво съмнение, че засилващите си проруски тенденции в Източна Европа не са само резултат от старата историческа обвързаност с Русия. Те са в много по-голяма степен следствие от дълбоката криза, в която се намира ЕС.От години вече Брюксел реагира на тези тенденции по един-единствен начин: държи се все едно че ги няма, и оставя нещата да се уредят от само себе си. Крайно време е да се сложи край на този подход. Страните членки, а и онези, които се стремят към пълноправно членство, трябва съвсем категорично да признаят върховенството на общите европейски цeнности демокрация и свобода. Националистическите и популистките солови акции не бива повече да определят дневния ред на Европа.Затова сега са необходими ясни послания във външната, но и във вътрешната политика. Успокоение може да има само ако Москва забележимо промени своето имперското поведение. Не санкциите срещу Русия, а агресивните действия на Путин разпалиха новия конфликт между Изтока и Запада. Западът сега е длъжен да поведе съгласувана политика, ако не иска досегашната почти 60-годишна история на Обединена Европа да бъде обречена на провал.-------------Made in USAОт коментар на бившия финансов министър Симеон Дянков за LSE Business ReviewИзборите в САЩ приключиха, но финансовата общност не си е поела дъх на облекчение. Доналд Тръмп - избраният президент, ще трябва да остави в миналото част от реториката на Доналд Тръмп - кандидата за президент, за да успокои изопнатите нерви на инвеститорите. Инвеститорите търсят знаци, че популистките опорни точки в кампанията на Тръмп ще останат там, където им е мястото: в миналото на самата кампания.Както британците, подкрепили излизането от ЕС, така и мнозина в САЩ виждат себе си изхвърлени зад борда на "американската мечта". Доскоро по-доброто образование беше сигурен билет за успешна икономическа мобилност. В редица щати това вече не е така. Новите технологии създават цели индустрии с малка заетост, които изместват традиционните.Новата икономика е и благодат, и проклятие, като благодатта се трупа в полза на малка група от висококвалифицирани специалисти. Неравните възможности: ето кое направи тази президентска кампания по-яростна и хаплива от предишните. От началото на XXI век насам средната класа в Щатите се топи и големи групи от хора минават в категорията на по-ниските доходи. Решаването на този проблем би следвало да е първа точка в програмата на новия президент.Коя може да е началната стъпка? Да се започне с подобряване на средата за предприемачество. Съединените щати са единствената сред държавите със солиден капацитет, която не е подобрила бизнес регулациите си през последното десетилетие. Това се вижда от последния доклад Doing Business. Там САЩ споделят не особено престижната компания на страните нереформатори, сред които Боливия, Ирак и Еритрея.Застоят в американската регулаторна политика обяснява загубата на конкурентоспособност в сравнение с други икономики. От 2004 г. насам САЩ изпаднаха от второто място в Doing Business (изпреварени само от Нова Зеландия) до осмото - след Нова Зеландия, Сингапур, Дания, Хонконг, Южна Корея, Норвегия и Обединеното кралство.Някои от реформите зависят от волята на Конгреса. Като данъчната, където САЩ заемат 53-о място - по-напред само от Гърция и Португалия измежду всички страни от ОИСР. Но за други реформи не се искат значителни законодателни инициативи. Например в регулациите за стартиране на нов бизнес. Там Щатите са 49-и в класацията, зад Мароко и Румъния. Ето двете области, където са нужни значителни промени, за да се улесни започването и развиването на бизнес.Отвъд тези реформи финансовите пазари биха приветствали инвестициите в инфраструктура. Качеството на пътната, летищната и градската инфраструктура изостава от това в други развити икономики и отрежда на САЩ 12-о място в Глобалния индекс за конкурентоспособност.Но преди всичко за пълноценен икономически растеж трябва добре работеща образователна система, която да подготвя хората за промените в икономическата среда. Според PISA, програмата за международна оценка на студентите, САЩ се нареждат на 20-о място сред развитите страни по качество на образованието.


description: Хидротехническият кантон на "Панчарево", в който се намира управлението на язовира, беше продаден от ЧСИ заради дългове на "Напоителни системи"

title: Момичето, което можеше да потопи София

maintext:
1
2
3
4 Изпускателят на язовир "Панчарево" е основното съоръжение, което отговаря за безопасното ниво на водата
© Цветелина Белутова
1
2
3
4 © Цветелина Белутова
1
2
3
4 Хидротехническият кантон, от който се управляват съоръженията на язовира е разположен върху свлачищен терен
© Цветелина Белутова
1
2
3
4 © Цветелина Белутова
Публичната продан на важното съоръжение е допусната, тъй като собствеността на въпросния имот остава неуредена.
С решение на Министерски съвет сделката е спряна, но други подобни случаи не липсват.
Наводнение от продажби
В момента инспекторатът към министъра на правосъдието извършва проверки по два сигнала на "Напоителни системи" ЕАД във връзка с публичната продан на хидротехнически съоръжения и машини, които са част от малка водноелектрическа централа (МВЦ) , "Горен Дъбник", МВЦ "Телиш" и МВЦ "Смирненски". От министерство на правосъдието обаче не можаха да кажат дали тези продажби са спрени, а от "Напоителни системи" не отговориха на нито един от поставените въпроси на "Капитал".
През август министерството на правосъдието е поискала дисциплинарно производство срещу ЧСИ Захари Димитров с район на Окръжен съд Варна. Причината е установени нарушения във връзка с организирана публична продан на две помпени станции до язовир Цонево край гр. Девня, както и за подземен водопровод, минаващ през общините Дългопол, Долни чифлик, Аврен и Девня. Причината е, че Димитров не е извършил проверка на собствеността на недвижимите имоти, за които се е оказало, че не са собственост на "Напоителни системи". Двете продажби са спрени.
ОК, Панчарево не е Лаго ди Комо. Но е най-близкото подобие, с което София разполага, и парцел на брега на изкуственото езеро вероятно е мечта на много жители на столицата. Дворно място от 2800 кв.м с малка масивна сграда от 76.6 кв.м звучи като нелоша възможност и ако това беше цялата история, този текст вероятно щеше продължи със сравнения на оферти и алтернативи.Има обаче един проблем. Въпросният имот се продава от частен съдебен изпълнител заради необслужвани дългове на държавното "Напоителни системи", а споменатата постройка е кантон, от който се контролира изпускането на водата от язовир "Панчарево". А той освен място за пикник, риболов и разходки с лодки е най-долното стъпало от каскада "Искър", което служи за спирането на водата в случай на залпово изпускане от язовир "Искър". Или при неправилното му управление от частни лица може да се предизвика преливане или скъсване на бента, което да остави летището и кварталите "Дружба" и "Подуяне" под вода.Колкото и абсурдно да звучи, хидротехническият кантон на Панчарево, в който се намира управлението на основния водоизпускател, преливника на язовира и кулата за промишлено водоподаване е купен за 682 хил. лв. от 27-годишната Ева Петева Богомилова.За щастие малко преди сделката да бъде вписана в имотния регистър, правителството все пак се задейства. То предостави имота за безвъзмездно управление на министерство на земеделието и го обяви за публична държавна собственост, което напълно стопира неговата продажба в бъдеще. Това обаче може да се случи и с друг имот с възлови съоръжения на "Напоителни системи", които частни съдебни изпълнители се опитват да продадат, за да удовлетворят длъжниците на закъсалото държавно дружество. А такива случаи не липсват (виж карето).Това едва ли щеше да се случи, ако държавата се беше погрижила навреме да уреди собствеността върху поземления имот, върху който е разположен кантонът (и не само този), или ако беше изготвен план за финансовото оздравяване на "Напоителни системи", вместо имотите на дружеството да се разпродават от ЧСИ. След като от години компанията затъва, едва през август Министерският съвет одобри стратегия за преструктурирането й.Лошото финансово състояние на "Напоителни системи", което е 100% собственост на Министерството на земеделието, е факт от години. Възможност за кредиторите да получат вземанията си е чрез продажба на активите на компанията чрез частен съдебен изпълнител. Това се случва и с фирмата "А. - Б" ЕООД (пълното име не е известно, тъй като в решенията на съда не се изписват целите наименования на страните), която наема частния съдебен изпълнител Ирина Митова–Киризиева да продаде на търг въпросния имот. По закон изборът на терен може да стане или по искане на самия кредитор, или да бъде определен от съдебния изпълнител. От кантората на Киризиева обаче не пожелаха да коментират как е бил определен точно този имот за продажба.Това, което все пак позволява кантонът да бъде обявен на търг, е, че след 1989 г. собствеността на язовирите в България беше разпокъсана между няколко министерства и държавни компании. Така през 2006 г. с подпис на тогавашния областен управител Тодор Модрев на язовир "Панчарево" се издава акт за публична държавна собственост, предоставена на управлението на Министерството на земеделието и горите, а като бивш собственик на имота е вписана "Напоителни системи" - клон София.Във въпросния акт ясно е описан видът на имота и че той включва язовирната стена, водовземната кула за промишлено водоснабдяване и кулата на основния изпускател. По погрешка или не извън този списък остава хидротехническият кантон, който е свързан с кабелна мрежа с тези съоръжения и служи за тяхното управление. Така кантонът остава с акт на държавна собственост от 1987 г., когато все още в законодателството не са въведени понятията частна и публична собственост. Според въпросния акт имотът е предоставен на управление СЕП "Водно стопанство", което впоследствие е наследено от "Напоителни системи".Пропускът кантонът да бъде обявен за публична държавна собственост, която по закон не може да се продава за разлика от частната държавна собственост, е и вратичката, която позволява продажбата му от ЧСИ.Призовката за принудителното изпълнение по продажбата на имота от ЧСИ е изпратена до "Напоителни системи" на 10 август, а два дни по-късно компанията изпраща жалба до съда. Писмено е уведомен и заместник-министърът на земеделието и храните Георги Костов, както и Столична община, областната управа и ДАНС.В жалбата до съда от "Напоителни системи" подробно обясняват, че имотът, който се готви за продажба, е мястото, от което се осигурява управлението на водите на язовира. Твърденията в жалбата са подкрепени и с изискванията на Закона за водите, според които язовир "Панчарево" е публична държавна собственост заедно с прилежащите съоръжения и отводнителни системи. Язовирът също така е и част от критичната инфраструктура на страната, тъй като е най-долното стъпало, осигуряващо контрола на водните запаси, в случай че язовир "Искър" прелее.Реакцията на съда е бърза, но решението излиза на 29 септември, ден след като търгът за продажбата е проведен. Това няма особено значение, защото съдът остава жалбата на "Напоителни системи" без уважение, като решението не подлежи на обжалване. Мотивите са, че не са предоставени достатъчно доказателства за реалното предназначение на имота и е невъзможно да се прецени дали е публична или частна държавна собственост.Реакция има и от Министерството на правосъдието, до което също е изпратена жалба на 23 август. Тук обаче констатациите коренно се различават с тези на съда. От инспектората към министерството са установили, че ЧСИ Кирезиева в нарушение на закона не е извършила пълна проверка на недвижимия имот и че той е публична държавна собственост и не може да бъде продаван. Срещу Кирезиева е образувано и дисциплинарно производство на 4 ноември, два дни след решението на Министерски съвет, с което се урежда статутът на имота.На търга, проведен на 28 септември, се явяват около 15 кандидата, разказаха източници на "Капитал". Първоначалната цена е 72 хил. лв., а стъпката за наддаване - 7.2 хил. лв. Наддаването за апетитния имот обаче бързо напредва, като крайната постигната цена е 672 хил. лв. Купувач е Ева Петева Богомилова, която се явява на търга като физическо лице. Според регистъра ДАКСИ Богомилова няма никакви участия във фирми, нито участва в управлението на такива. Търсене на името й в интернет показва, че към 2015 г. тя е била стажант юрист, през април 2016 г. няколко жълти сайта публикуват информация, според която дамата твърди, че е била упоена, изтезавана и бита от семейство Николай и Евгения Баневи. Самите те твърдят пред въпросните медии, че не я познават. Според публикациите Богомилова е работила в София за охранителната фирма VTA Security Service, която се смяташе близка до Красимир Маринов-Големия Маргин и покойния вече Дмитрий Минев-Димата Руснака. Опитите на "Капитал" да издири Богомилова през въпросната фирма се оказаха безуспешни, защото фирмените им телефони в София не отговаряха.Спирането на сделката вече е необратимо, но това можеше и да не се случи, ако казусът не беше разказан от "Господари на ефира", след което институциите се задействаха сякаш с магическа пръчка. Ако това не беше станало сега управлението на язовир "Панчарево" и възможността София да заприлича на Венеция щяха да са в ръцете на Богомилова. От държавата обаче зависи да гарантира, че това няма да се случи с някои от останалите други подобни ключови имоти на "Напоителни системи", чиято продажба от ЧСИ остане незабелязана от медиите.


description: Първо със средства ще се захранят съществуващи фондове, а до година ще има и нови

title: Фондове ще инвестират 150 млн. евро в млади и растящи компании

maintext:
Расте броят на сделките, които се сключват между играчи в различни сектори, като очакванията са тенденцията да се запази и през 2017 г.
© Цветелина Белутова
Сделките за покупка на компании са повече, но по-малки.
Нови фондове за дялови инвестиции в млади и растящи компании ще заработят стъпаловидно през следващите месеци. Те ще са с ресурс от 150 млн. евро и ще дойдат от вече върнатите средства по програмата Jeremie, управлявани от Европейския инвестиционен фонд. Първата порция от 50 млн. евро ще е налична за компании до седмици. Тя ще се разпредели към вече работещите фондове като Eleven, LauncHub, Neveq, Black peak и Empower. Те ще могат да вложат ресурс както във вече избраните дружества, така и в нови проекти. В близките месеци ще започне подбор и на мениджъри за два нови продукта - за R&D и рискови инвестиции, където ще бъдат насочени 80 млн. евро. Тук инвестицията е от порядъка 1-5 млн. евро срещу което фондът ще взима миноритарен дял. Реално компании ще могат да получат това дялово финансиране след около година.Последно през 2018 г. ще се структурира регионален финансов продукт за растящи дружества, които търсят инвестиции от порядъка 5-15 млн. евро. Различното тук е, че фонд мениджърите ще трябва да набавят и частен допълнителен ресурс и че ще работят едновременно в България и Румъния. При новата порция фондове условията ще са по-гъвкави, защото ще се ползва рециклиран ресурс, а не публичен (първите бяха еврофондове).Новината беше съобщена от представители на ЕИФ и българското икономическо министерство на единадесетата годишна конференция "Сделки и инвеститори" във вторник. Събитието се организира от "Капитал" съвместно с Kinstellar, Уникредит Булбанк и PwC. Партньори на форума през 2016 г са JEREMIE, Axxess Capital, "Елана" и Българската асоциация за дялово и рисково инвестиране.Реално тези 150 млн. евро ще запълнят вакуума в индустрията, който настъпи в края на миналата година, след като средствата по програма "Конкурентоспособност" бяха изчерпани и фондовете не сключваха нови сделки. А именно те бяха сред най-активните участници на пазара напоследък.Точно малките и средните сделки са доминирали пазара през последната година и така ще е и в бъдеще, прогнозираха участниците в конференцията. Другият общ знаменател е, че преобладават местни купувачи, а интересът от страна на чуждестранни инвеститори ще продължи да бъде по-умерен и по-предпазлив.Сред основните очертана от участниците тенденция е и растящият брой на сделките, които се сключват между играчи в различни сектори, като очакванията са тя да се запази и през 2017 г. В следващите месеци една от водещите теми на пазара ще бъде и консолидацията в някои сектори, като например финансовият. Атрактивни за инвеститорите ще бъдат и компаниите, чиято дейност е в областта на индустрията, транспорта, технологиите и др. Като цяло прогнозите са за увеличаване в броя на сключените сделки, но запазване на относително непроменен спрямо 2016 г. общ обем на пазара. От ключово значение за своевременното приключване на някои от подготвяните в момента сделки ще е развитието на политическата ситуация в страната след оставката на втория кабинет "Борисов". Това със сигурност е валидно за концесията на летище София.На фона на рекордния брой провалени сделки по сливания и придобивания (M&A) в глобален мащаб през 2016 г. за региона на Централна и Източна Европа (ЦИЕ) трудно може да се очертае такъв тренд, но характерното е, че размерът на сключваните сделки се свива, коментира управляващият съдружник на PwC за Югоизточна Европа Божидар Нейчев. Това се дължи както на все по-широкото разпространение на технологиите, така и на засилените регулации в различни сектори на икономиката, а също така и на появата на нови бизнес модели."Нашият регион продължава да бъде сред актрактивните, като все още има доста активи, които се продават, макар и по-голямата част от тях да са в страните в северната част на региона като Полша и Чехия", посочва Нейчев. Той припомня, че за изминаващата 2016 г. в България е имало минимален брой сделки на стойност над 100 млн. евро, а дори и в сегмента 20-50 млн. евро не е имало толкова сделки, колкото би могло да се очаква. Вместо това активността е в по-ниския сегмент – 5-10 млн. евро, като предстои да се види дали това ще се запази като устойчив тренд и в следващите години.Наличието на такива сделки е добра новина, тъй като макар и обикновено да остават извън радара на медиите и на редица институции, подобни транзакции, които са много по-податливи на промени в конкюктурата, са точен индикатор за това как се развива пазарът, смята Илко Стоянов, който е партньор в българския офис на адвокатското дружество Schoenherr. "Нашият опит е, че такива сделки на стойност 1-5 млн. евро продължават да се случват и тази тенденция по-скоро се засилва", посочва той.Наличието на множество малки сделки, които се случват на пазара, се дължи до известна степен и на създадената в редица малки сектори специфична екосреда, както и на все по-достъпното финансиране, включително и банково, с което те могат да се осъществяват, посочва от своя страна Таня Карагеоргиева, директор "Инвестиционно банкиране" в Уникредит Булбанк. "В началото на годината наблюдавахме по-малки сделки на пазара, но в това, което виждаме като подготовка и ще приключи през 2017 г., виждаме и няколко по-големи и значими сделки", споделя тя."Като цяло в региона на Югоизточна Европа (ЮИЕ) тенденците са сходни – в страни като Сърбия и Хърватия също има единични големи сделки, докато по-широкия регион на ЦИЕ, включващ Полша, Чехия, Словакия, Унгария, определено интересът е по-голям, но все повече и повече инвестититори се обръщат към ЮИЕ в търсене на повече предизвикателства, по-голяма възвращаемост или разширяване на диапазона си", обобщава регионалните различния и вицепрезидентът "Инвестиционно банкиране" в Citigroup за Централна и Източна Европа, Близкия изток и Африка Пламен Радков, който е базиран в Лондон и има фокус върху България и региона на Балканите."Пазарът през 2016 г. е доминиран от сделки с недвижими имоти и очакваме през 2017 г. този сектор отново да привлече значителни инвестиции", коментира старши мениджърът "Консултантски услуги" за Югоизточна Европа в "PwC България" Георги Цонев. Друг сектор, който според него и колегите му ще бъде сред двигателите на М&A пазара през следващата година, е финансовият, като активност се очаква "в цялата палитра – банки, посредници, компании за събиране на вземания, застрахователи и т.н.". Индустрията също ще продължи да се радва на инвеститорски интерес, като това се отнася особено за машиностроенето, където на българския пазар работят доста компании, които са иновативни и имат нужда от партньори и инвеститори, които да им помогнат да пораснат, смята мениджърът. Сред атрактивните сектори по думите му ще бъде и транспортът и логиститката.Здравеопазването, където през изминалата година се случи една от знаковите за България сделки – придобиването на болница "Токуда" и веригата "Сити клиник" от турската Acibadem, също вероятно ще остане сред атрактивните за чуждестранни инвеститори. Интерес ще привличат и компании с дейност, насочена към различни потребителски стоки, търговия на дребно, енергетика, бизнес услуги и др.* Подробности за новите фондове четете в седмичния "Капитал"


description: Шест месеца след старта екипът от един инженер и двама архитекти вече има изпълнена визуализация в чужбина

title: Indorio прави интериорен дизайн до ключ

maintext:
Искаме да работим с архитекти от чужбина – Англия, САЩ, арабските държави, защото там се строят повече и по-интересни сгради, казва Петър Петров от Indorio
© Цветелина Белутова
Любопитната комбинация от индустриален инженер и двама студенти архитекти стои зад проекта Indorio, който предлага интериорен дизайн от идеята до изпълнението. Това, което ги събира, е общият им интерес към 3D моделирането. Създаден само преди шест месеца, екипът вече има 14 изпълнени проекта, включително и за чужбина. А крайната цел е да се специализират във визуализацията на сгради и да работят за архитекти по цял свят.Зад проекта стои инженерът Петър Петров, който в момента завършва Техническия университет. Интересът му към 3D моделирането идва в университета, където освен чисто инженерните дисциплини учи също мениджмънт и проектиране. В момента работи като технически изпълнител в рекламна агенция, а в Indorio оказва по-скоро подкрепа на двамата си партньори.Това не е първият проект на Петров. "Винаги съм се интересувал от предприемачество, пробвал съм да стартирам и други бизнеси, но разбрах, че човек сам не може да постигне нищо", казва той. Въпреки това не се отказва и продължава да търси ниши и така преди шест месеца се ражда идеята за Indorio.В началото тримата млади предприемачи работят от вкъщи. Поръчките обаче се увеличават и от няколко седмици вече имат собствен оборудван офис. "Претрупани сме с работа и търсим хора, които са квалифицирани и искат да се развиват в сферата на визуализацията", казва той. По думите му обаче най-важно е да може да се разчита на тях.Както подсказва името, в момента Indorio се занимава основно с интериорен дизайн, като предлага цялостно изпълнение. Това включва визуализация, подбор на мебели, цветови гами и т.н. Самата изработка и строителните работи се изпълняват от външни фирми. Дългосрочната цел на екипа обаче е да се фокусира върху визуализация на сгради. "Искаме да работим с архитекти от чужбина – Англия, САЩ, арабските държави, защото там се строят повече и по-интересни сгради", казва Петров.И в момента Indorio работи с архитекти, които им възлагат свои проекти за визуализация. Такава поръчка например е изпълнена за бар в Лондон, като клиентът е български архитект. Възложители се търсят главно онлайн и чрез познати. "Развивам LinkedIn профила си от две години, свързвам се с хора от всякакви браншове, допълнително имам много лични контакти и познати", обяснява Петров.По думите му аутсорсинг услугите през последните години се развиват доста агресивно. "В чужбина знаят, че тук можем да изпълняваме поръчки с по-ниски бюджети, тъй като стандартът е нисък, доволни са от услугите ни и искат да работят с хора от България", казва Петров. Според него обаче големият минус на средата е, че младите хора напускат страната.


description: Приходите по здравни полици също нарастват осезаемо, но изплатените обезпечения - минимално

title: Продажбите на инвестиционни застраховки "Живот" бележат двоен ръст

maintext:
© Надежда Чипева
"Булстрад живот", "Уника живот" и "ДЗИ - животозастраховане" държат 90% от пазара на здравни застраховки.
Приходи и изплатени обезщетения към края на август (млн. лв.) Приходи Промяна Обезщетения Промяна Застраховка "Живот" и рента 200.40 3.141% 84.76 29.00% Женитбена и детска застраховка 7.32 9.343% 2.40 -1.00% Застраховка "Живот", свързана с инвестиционен фонд 38.89 91.190% 14.24 165.02% Допълнителна застраховка 12.63 -13.564% 3.00 -19.66% Застраховка "Злополука" 12.90 -24.167% 1.90 -26.14% Застраховка "Заболяване" 24.74 19.461% 8.05 1.58% Източник: КФН
Животозастрахователните дружества регистрират рекорден успех при продажбата на застраховки "Живот", свързани с инвестиционни продукти. Това показват обобщените отчетни данни на Комисията за финансов надзор (КФН) към края на август. Приходите по този тип полици отчитат почти двоен ръст на годишна база и вече представляват сума от близо 39 млн. лв.Основният двигател на този пазар е "Алианц България", които са отговорни за 86% от приходите в този сектор, а компанията е увеличила продажбите си на инвестиционни застраховки "Живот" от 17 млн. на 33 млн. лв. Далеч след тях с по 4% пазарен дял се нареждат "ДЗИ - животозастраховане" и "Сожелайф България". Разходите на компаниите по този тип застраховка също нарастват най-много – от 5.4 млн. лв. на 14.2 млн. лв., като само "Алианц живот" изплащат 8.4 млн. лв. от тях.Здравният сектор продължава да е сред най-бързо растящите в застрахователната дейност в страната, показват последните още данните на КФН. Приходите по полици, класифицирани като застраховки "Заболяване" на животозастрахователните компании нарастват с близо 20% на годишна база към края на август. Сумата по всички такива застраховки наброява почти 25 млн. лв. за първите осем месеца на годината. Най-голям дял от този пазар държи "Булстрад живот", които са привлекли малко над половината от всички приходи при здравните застраховки. След това се нареждат "Уника живот" с 22% и "ДЗИ – животозастраховане" с 18% пазарен дял в бизнеса със здравно осигуряване. Трябва да се има предвид, че класификацията застраховки "Заболяване" не покрива всички типове здравни застраховки, но най-общо показва тенденциите на пазара.Интересно е да се отбележи, че въпреки стабилните приходи компаниите са успели почти да не променят разходите си по това перо. Докато през миналата година компаниите са изплатили обезщетения в размер на 7.9 млн. лв., то тези сумите нарастват минимално до 8 млн. лв.Приходите на застрахователните компании нарастват с 9% на годишна база за отчетния период и достигат почти 300 млн. лв. Около 2/3 от тях идват от пласирани застраховки "Живот" и рента. Продажбите на рисковата застраховка "Живот" с покрит само риск "смърт" са имали най-голям успех, като приходите по нея нарастват с около 20% до близо 50 млн. лв. Общите разходи на животозастрахователните компании за изплатени претенции са 114 млн. лв., което е с 30% повече, отколкото са били платени на клиентите през същия период на 2015 г.


description: Инвеститорите са убедени, че Фед ще повиши лихвите през декември

title: Златото мина 1300 долара за първи път от началото на октомври, но за кратко

maintext: В края на миналата седмица златото достигна нива от 1300 долара за тройунция за първи път от спада в началото на октомври. Търговията в петък затвори при цена от близо $1303 за тройунция, или 2.2% седмична печалба. В понеделник благородният метал обаче отново се понижи и се търгуваше за около 1285 долара. В същото време S&P 500 излезе на червено за девета поредна търговска сесия, нещо невиждано от 1980 г. насам. Американският долар отчете спад спрямо повечето основни валути, като US Dollar Index загуби 1.5% за една седмица.Спадът на американската борса и долара и ръстът в златото се случват на фона на почти пълното убеждение на пазара, че повишение на лихвата от Федералния резерв през декември е сигурно. 70% е вероятността Фед да повиши лихвата през декември според информация на CME Group. Обикновено повишение на лихвата се приема от пазара като неблагоприятно за златото събитие, тъй като ценният метал не носи лихвен доход. В последната седмица пазарът се развива в обратна от очакваната посока.Причината бе в последните данни относно нагласите на гражданите на САЩ за президент. Социологическо изследване на FoxNews показва, че дистанцията между двамата основни кандидати за президент Хилъри Клинтън и Доналд Тръмп се скъсява и в момента е близо 2%. Малката разлика точно преди изборната седмица и статистическата грешка от +/- 3% инжектират голяма доза несигурност на пазара.CBOE Volatility Index(VIX) скочи до 22.51, или ръст от 36%, само за седмица. Индексът е широко използван барометър за волатилността на американските борси.Победа на Тръмп би била апокалиптична за пазара, или поне такива са настроенията на повечето пазарни участници. От друга страна, победа на Хилъри би означавало запазване на статуквото. Изходът от вота не променя факта, че американската икономика оперира на рекордно високи дългови нива при рекордно ниски лихвени нива. Формула, която рано или късно води до пазарна корекция.Заседанието на Федералния резерв на 2 ноември остана в сянка покрай суматохата около изборите. Интересен факт от самото заседание е, че за вдигане на лихвата е имало два гласа - с един по-малко от предходното заседание на банката през септември. В сянка останаха и данните за безработицата в САЩ, които излязоха края на седмицата. Американската икономика е добавила нетно 161 хил. работни места - под очакваните от пазара 180 хил.Изглежда, следващата седмица се очаква да бъде още по-волатилна от тази. Резултатът от изборите до голяма степен ще бъде определящ за краткосрочните настроения при златото и посоката на неговата цена. При победа на Хилъри може да очакваме нов спад в цената и загуба на печалбите от тази седмица. При победа на Тръмп скокът в цената е почти сигурен.


title: Графика на деня: Жилищното строителство се свива през третото тримесечие

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 44 // 05.11.2016 Прочетете Капитал Daily Брой 210 // 08.11.2016 Прочетете


description: Ремонт на Технически университет във Варна3 млн.лв.Технически университет - Варна, обяви обществена поръчка за вътрешни...

title: Най-големите обществени поръчки през седмицата

maintext:
© Мария Съботинова
3 млн.лв.Технически университет - Варна, обяви обществена поръчка за вътрешни строително-монтажни работи на сградите на университета. Ще се ремонтират подови и стенни покрития, вътрешни инсталации на сградния фонд на университета, а други дейности ще са железарски, дърводелски и др.Единствен критерий за оценка е предложената цена. Кандидатите трябва да имат оборот за последните три финансови години в размер на поне 4 млн.лв. Освен това участниците в търга трябва да са извършвали строителството по външна или вътрешна ВиК инсталация, дейности по поставяне външна или вътрешна електрическа инсталация и дейности по поставяне на подови покрития и или вътрешни или външни мазилка през последните пет години. Поръчката ще трябва да се изпълни в срок от 36 месеца. Крайният срок за подаване на оферти е 9 декември 2016 г.900 хил. лв.Националният исторически музей обяви обществена поръчка за инженеринг на обект "Голямата Базилика с архиепископия-манастир" в Плиска - втори строителен етап. В рамките на проекта ще се изпълнява консервация, реставрация, анастиоза, експониране и социализация на археологическия ансамбъл.Критериите за оценка са концепцията за изпълнение на консервационно-реставрационни работи, концепцията за изготвяне на проектната документация и с най-висока тежест от 50 точки е предложената цена. През последните пет години кандидатите трябва да са изпълнили поне един договор с подобен предмет и обем като на настоящата обществена поръчка, напр. консервационно реставрационни работи (КРР), свързани с опазване на културни ценности: архитектурно-строителни, археологически, селищни структури и територии, както и етнографски с тези характеристики. Крайният срок за изпълнение е 31 януари 2019 г. Срокът за получаване на оферти е 15 декември 2016 г.773 хил. лв.Община Аксаково обяви поръчка за саниране на жилищни сгради по две позиции, като оферти могат да се подават само по едната. Двете жилищни сгради са съответно бл. 4 в жк "Надежда" и бл. 1 на ул. "Георги Петлешев".Основният критерий е предложената цена с тежест 55 точки. Другите показатели, по които ще се оценяват офертите, са срокът за проектиране, срокът за изпълнение и мерките за осигуряване на енергийната ефективност и повишаването на експлоатационните характеристики на сградата от техническото предложение. Срокът за изготвяне на техническия проект не трябва да е по-кратък от 20 и не по-дълъг от 40 дни. Срокът за изпълнение не може да е по-кратък от 110 дни и по-дълъг от 150 дни. Крайният срок за подаване на оферти е 14 декември 2016 г.778 хил. лв.Община Гълъбово обяви поръчка за саниране на жилищен блок в рамките на националната програма за енергийна ефективност. Обектът е жилищен блок №44 в квартал "Строител" в град Гълъбово.Критериите за оценка са техническо предложение и цена с равна тежест. В критерия "техническо предложение" се включват показателите "организация и професионална компетентност на ръководния състав и персонала", "срок за изготвяне на инвестиционния проект" и "срок за изпълнение на строителството".През последните пет години кандидатите трябва да са завършили поне едно изграждане, реконструкция или основен ремонт, свързан с въвеждане на мерки за енергийна ефективност на сграда. Срокът за получаване на оферти е 19 декември 2016 г.700 хил. лв.Националният дворец на културата обяви обществена поръчка за текущи и аварийни ремонти в основната сграда, административната сграда ПРОНО и ниското тяло. Критериите за избор на изпълнител са три: "мерки за осигуряване на качество на изпълнение", "сбор на единичните цени" (с най-голяма тежест от 50 точки) и "норми при непредвидени СМР".Няма никакви изисквания нито към финансовото състояние на кандидатите, нито към техническите и професионалните им възможности. Срокът за изпълнение на поръчката е 12 месеца, считано от датата на сключване на договора. Проектът се финансира със собствени средства. Крайният срок за получаване на оферти е 14 декември 2016 г.


title: Графика на деня: България е сред събиращите най-малко данъци като % от БВП в ЕС

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 47 // 26.11.2016 Прочетете Капитал Daily Брой 221 // 28.11.2016 Прочетете


description: Основният индекс Nikkei 225 се покачва с близо 7%, след като и останалите световни пазари преодоляха страховете си от новия президент на САЩ....

title: Азиатските борси преодоляха загубите и излязоха на плюс

maintext:
Основният индекс Nikkei 225 се покачва с близо 7%, след като и останалите световни пазари преодоляха страховете си от новия президент на САЩ. Корейският Kospi се покачи с 2.20%, а Shanghai Composite добави 1.24%.
Инвеститорите на американския пазар взеха предвид бъдещите политики на Белия дом. Инвеститорите разпродаваха акции на компании в сектора на здравеопазването, като акциите на United Health поевтиняха с 0.72%, а тези на HMS Holdings загубиха 21.53%. Тръмп възнамерява да отмени реформите на Барак Обама в сектора. Dow Jones нарасна с 1.40%, а S&P 500 добави 1.11%, а с толкова се покачи и Nasdaq Composite.
Информацията е актуална към 08:20ч.


description: Йордан Цонев от ДПС изненада с избора си на облекло на политическите консултации при президента Росен Плевнелиев

title: Dior J'adore, или дяволът в детайлите

maintext:
Илюстрация Увеличаване Автор: Георги Кожухаров Смаляванеа>
Българските политици рядко впечатляват със стил. И в дрескода им обикновено няма много вкус или внимание към детайла. И тъй като вярваме на стилистите, когато казват, че дрескодът в политиката също е въпрос на стратегия и послание, начинът им на обличане обикновено крещи - скууука.Понякога има и проблясъци като ръчно бродираните с Tzv. Tzv. ръкавели на Цветан Цветанов. Тази седмица даде нов пример. На консултациите при президента Росен Плевнелиев депутатът от ДПС Йордан Цонев изненада с избора си на облекло. Официалното послание, което ДПС изпратиха след края на срещата, беше, че този държавен глава няма "нито моралното, нито юридическото право да съставя служебен кабинет". А Цонев, видно от външния му вид, беше избрал да каже: Dior J'adore (обожавам "Диор").Опитахме да дешифрираме дрескода на политика с помощта на няколко български стилисти. И ако те като цяло смятат, че Цонев често е "твърде тренди" за български политик, то в този контекст са категорични, че е казал твърде много.бяла памучна риза с избродиран отличителния подпис на Кристиян Диор и седефени копчетапостоянна, т.нар. signature моделИталия480 EURКоментарите на стилистите варират от "странен избор", през "закачлива, но неадекватна за президентството" до "проява на лош вкус". "Немислимо е да се демонстрират каквито и да било марки и брандове, казва журналистката и специалистка по протокол Мария Касимова. Това е като едно време, дето си оставяха етикетчето на ръкава на костюма, за да се види, че е BOSS. Или лепенките по чашите от "Кореком" в още по-стари времена", добавя с намигване тя.Сполучливо съчетание. Възелът е единичен, което прави добро впечатление, тъй като е рядко срещано умение за български политик.Райето е в корпоративния дрескод. За политически срещи е по-подходящо подобното на униформа облекло - тъмен костюм (графитеносиво или черно), бяла или светлосиня риза, вратовръзка в един цвят или с тесни райета.


description: Повечето партийни лидери не се отзоваха на поканата на Трифонов, той самият също не се появи

title: Партиите и сценаристите на "Шоуто на Слави" не се разбраха за въвеждането на мажоритарния вот

maintext:
Oткритата среща на екипа на Слави Трифонов с лидерите на парламентарно представените партии и Омбудсмана
© Юлия Лазарова
в деловодството на парламента законопроект за промяна в Изборния кодекс, който въвежда
мажоритарна изборна система с абсолютно мнозинство на два тура. Нямаше представители на Патриотичния фронт, Реформаторския блок (с изключение на ДСБ), ДОСТ, ДПС и "Атака". Самият водещ на "Шоуто на Слави" също не се появи, въпреки, че поканата към партиите бе направена лично от него.
Сценаристите Тошко Йорданов и Иво Сиромахов
Фотограф: Юлия Лазарова
Румен Петков и Цветан Цветанов
Фотограф: Юлия Лазарова
Омбудсмана Мая Манолова и Радан Кънев
Фотограф: Юлия Лазарова
"Не сме се събрали да обсъждаме мажоритарната система дали е по-добра. Имахте една година да решите това. Важният въпрос е какво смятате да правите в следващите дни, така щото да уважите или да не уважите волята на народа. Имате и тази възможност – надявам се разбирате какви ще се последствията от това."Така посрещна представителите на парламентарните партии сценаристът на "Шоуто на Слави" Иво Сиромахов. Партиите бяха привикани от шоумена Слави Трифонов от телевизионния екран в понеделник вечер, като единствената точка в дневния ред на срещата бе "кога и в какви срокове ще бъдат приети решенията от референдума от това Народно събрание" (по Трифонов).Срещата не доведе до никакви конкретни договорки, въпреки натиска от страна на представителите на "Шоуто" и инициативния комитет за националния референдум 2016. На нея не присъстваха повечето лидери на партиите, освен Радан Кънев от ДСБ и Красимира Ковачка от БДЦ. ГЕРБ бе представен от Цветан Цветанов и Данаил Кирилов, от АБВ присъстваха Румен Петков и Георги Кючуков, от БСП дойдоха говорителят на парламентарната група Жельо Бойчев и депутатът Филип Попов. На срещата присъства и омбудсманът Мая Манолова, която в понеделник внесеПредставителите на партиите бяха единодушни, че трябва да започне обществен и парламентарен диалог за приемане на решенията от референдума, но имаше различни мнения дали това трябва да се случи преди предсрочните избори или след тях и дали въпросите трябва да бъдат приети дословно, или подлежат на интерпретация. В отговор всички партии бяха обвинени от сценаристите на "Шоуто" в манипулации и извъртане."Поздравявам екипа на Слави за презентирането на това, което обществото очаква", започна зам.-председателят на ГЕРБ Цветан Цветанов. Той заяви, че ГЕРБ е представила своята принципна позиция в подкрепа на референдума, но и добави, че въпроси като изборното законодателство не бива да се пипат преди предсрочните избори. "В парламентарна република българските граждани трябва да са информирани за начина, по който ще се промени изборното законодателство", заяви Цветанов, като пропусна да отбележи защо ГЕРБ игнорира напълно референдума и не зае позиции по нито един от въпросите. Накрая Цветанов покани изпълнителния комитет да обсъдят конкретните въпроси относно прилагането на референдума на обществено обсъждане със специалисти, подчертавайки подкрепата на ГЕРБ за прилагане на решенията на референдума."Обсъждането ще бъде на ниво детайли, но основният принцип е ясен и не подлежи на обсъждане. Българският народ се произнесе", категоричен обаче бе сценаристът Тошко Йорданов. След това те поканиха представителя на БСП да говори, като го помолиха да се представи, защото не го познават, подхвърляйки: "Ето това няма как да се случи след мажоритарни избори - там имената на депутатите се знаят от хората".Жельо Бойчев също заяви, че партията ще се съобрази с резултатите от допитването, но и че прилагането на мажоритарна система технически няма как да се случи бързо, защото трябва да се преначертае цялата изборна карта на страната. Той също каза, че има възможност за намаляване на субсидията на 1 лв. още с приемането на държавния бюджет на второ четене. Бойчев не заяви категорично дали БСП ще подкрепи въвеждането на мажоритарния вот във формата, предлаган от "Шоуто".Последва го Румен Петков, който повтори тезата на АБВ, че партията е подкрепила въпросите на референдума, но с някои уговорки - намаляването на субсидията да е на 3 лв., а мажоритарността в избора да се увеличи, без да се променя фундаментално избирателната система. В отговор Иво Сиромахов обвини АБВ, че подкрепата за референдума им е била "предизборен трик". Петков изтъкна още множество неясноти относно въвеждането на мажоритарна система, включително липсата на капацитет на избборната администрация и ГРАО. Сценаристът Тошко Йорданов отново бе категоричен: "Има решение на български избирател, независимо от вашите притеснения. Районирането не е ядрена физика, за да се учим ние и вие на това. Има цялата статистика кой къде и как живее, има математически формули. Дискусията умря. Тука трябва да се работи практично. Имате време до 15 декември, преди да избягате в почивка. Имате проект, изготвен от нас и от госпожа Манолова, опрете се на него."След кратко включване на журналистката Илияна Беновска, което бе прекратено бързо, говориха и Красимира Ковачка и Росен Петров от БДЦ. Петров се опита да убеди бившите си колеги, че провеждането на предсрочните избори по нови правила ще доведе до повече проблеми, отколкото позитиви. Неуспешно.Радан Кънев от ДСБ бе единственият представител на политическа сила, който не се съгласи, че въпросите от референдума са задължителни за приемане от парламента. "Дискусията хич не е умряла", отговори той на сценаристите, добавяйки, че лично не гласувах на него, точно за да се стигне до това – да започне парламентарна и национална дискусия. Кънев подчерта, че ще се съгласи на намаляването на партийната субсидия, само ако тя върви в комплект с отпадане на рекламните пакети, които партиите си купуват за реклама от телевизиите, наричайки голяма част от партийните разходи "непряка дотация за частния медиен сектор". Той заяви още, че ДСБ няма да подкрепи мажоритарна система в два тура, а немска смесена пропорционална избирателна система. Кънев също обяви против назидателното говорене срещу хора с различно мнение от ефира на "Шоуто на Слави", визирайки атаката на Трифонов срещу журналиста Иван Бедров."Много хора са малцинство по много въпроси в държавата, и ако не се научим да ги уважаваме, заплашваме скоро да не сме хора, които защитават свободата", каза Кънев.Последна говори омбудсманът Мая Манолова, която заяви, че все пак референдумът не е задължителен по закон, но високото участие го прави политически задължителен за всички партии. Тя добави, че районирането и други технически въпроси може да са проблемни, но това означава, че са нерешими.Срещата приключи без думата да бъде дадена на журналисти. Мая Манолова не отговори на въпроси кои са представените за независими експерти по избирателни системи, които я консултират. "Капитал" се обърна към един от тях - Боян Атанасов - за да го попита какви са професионалните му и академични квалификации, които му носят титлата "експерт", но той отрече да има такива. "Аз разбирам от мажоритарни избирателни системи, защото работя за тяхното въвеждане от 2013 г.", каза Атанасов.От почти две седмици "Шоуто на Слави" отделя значително екранно време на референдума и неговото прилагане. Трифонов и екипът му твърдяха, че 12-те хил. гласа, които не са достигнали на референдума са изборна манипулация, като се опитаха да го докажат с показване на сгрешени протоколи и видео в интернет. В последствие се оказа, че нито протоколът е манипулиран, нито видеото е от последните избори, а от Русия. Тази седмица в "Шоуто" водещият показа снимка на журналиста Иван Бедров и две на пръв поглед противоречащи си негови тези относно двата последни референдума. Бедров отвърна с отворено писмо, в което заяви, че текстовете са извадени извън контекст, а Слави се опитва да го покаже като "враг на народа" по телевизионния екран.


description: Стратегията за развитие на капиталовия пазар внася свеж полъх след дългогодишната апатия

title: Операция: Съживяване на борсата

maintext:
© Георги Кожухаров
Темата накратко:
- Всички участници на капиталовия пазар се обединиха около стратегия за развитието му
- Част от мерките са на дневен ред отдавна, други са нови, а много от тях зависят от изпълнителната и законодателната власт, което внася несигурност
- Въпреки това ангажиментът на дълго време пасивната Комисията за финансов надзор вече се приема за достатъчно силен сигнал и поражда ентусиазъм в сектора
Мерките в стратегията:
1. Конкретни законови промени за облекчаване на административната тежест - скъсяване на срокове за излизане на борсата, улесняване на делистване и др.
2. Финансиране на разходите по публични емисии с евросредства.
3. Единен портал за получаване на интегрирани услуги от институциите на капиталовия пазар.
4. Стимули за малкия и средния бизнес да набират капитал - праг за търгуване на малки емисии без проспект, специализирани платформи и сегменти за тях.
5. Въвеждане на възможност за достъп, чрез БФБ, на български инвеститори и емитенти до инвеститори на външни пазари, включително листване на външни пазари.
6. Събуждане на спящите акции от масовата приватизация чрез информационна кампания и облекчаване на процедурите за разпореждане с тях.
7. Стартиране на вторичен пазар на ДЦК на БФБ.
8. Образователна кампания за механизмите на действие на финансовия пазар.
9. Въвеждане на клиринг (CCP, осигурено от някоя от европейските клирингови услуги).
10. Изграждане на инфраструктура за пазар на финансови деривати.
11. Създаване на единна система за заемане на финансови инструменти (landing pool), което да гарантира късите продажби.
12. Капитализация на големи държавни дружества през БФБ - продажба на съществуващи акции или увеличение на капитала чрез издаване на нови акции през фондовата борса, като държавата запази стратегическия контрол във всяко от дружествата.
13. Проучване, организиране и създаване на възможност за финансиране на инфраструктурни проекти през капиталовия пазар.
14. Стъпки към присъединяване към системата за европейски клиринг и сетълмент Target 2 Securities.
Ние и сега не очакваме държавата да налее пари на този пазар. Всъщност ние се опитваме да направим така, че в държавата да може да влязат инвестиции, и в бюджета да има сериозни постъпления, ако пазарът се развие
Камен Колчев, главен изпълнителен директор, ЕЛАНА Финансов холдинг
За мен основният проблем е, че българският капиталов пазар на практика е маргинализиран. Един от основните проблеми е, че липсваше заинтересованост и подкрепа от страна на държавата и на регулатора. Това е една от причините приетата преди няколко дни стратегия да ме обнадеждава толкова много, защото за пръв път виждаме реален ангажимент за подкрепа за развитието на пазара. Регулаторът не може да развие пазара, но може да създаде необходимите предпоставки или да премахне съществуващи бариери. Вече се работи по изчистване на нормативната уредба – било то законови или подзаконови актове. Приемайки стратегията, обсъждахме, че липсата на правителство за няколко месеца може би ще забави процеса отчасти, но в крайна сметка има много друга работа, която трябва и може да се свърши, докато стигнем до законодателните промени. Държавата може да направи и нещо друго, което сме включили като мярка в стратегията – това е капитализиране на големи държавни дружества чрез борсата. Големите държавни предприятия, особено в енергетиката, имат въпиеща нужда от капитал. Единственият начин извън бюджета и заемите е капиталовият пазар. Това е начинът държавата да привлече чуждестранни инвестиции, които много ни липсват напоследък. Вижте какво се случи с полския, или с румънския пазар, когато тези държави качиха на борсите си дялове от големите държавни дружества – милиардни приходи в хазната, двойно повече външни инвестиции, трайно увеличаване на обемите, ликвидността, индексите...
Очакванията и надеждите ми са през следващата година да започнем да виждаме реализация на стратегията и реален ефект от нея. Надявам се да видим няколко големи публични предлагания – като повишаване на качеството и разнообразието на предлаганите инструменти; да видим подобрен достъп до финансиране за МСП чрез нови сегменти на пазара; повишаване на интереса към пазара и съответно ръстове на индексите. Това са взаимосвързани процеси и аз очаквам те да се случат през 2017 г. Това няма да е еднократен процес, той ще продължи и през следващите години. Така можем да натрупаме необходимата пазарна капитализация и евентуално в бъдеще българският капиталов пазар да може да влезе в класа emerging markets. В момента българският пазар е frontier market, т.е. нововъзникващ. И не на последно място – капиталовият пазар не бива да се приема като елитарен клуб, където брокери и инвеститори правят печалби. Развитието на пазара има пряко отношение върху всички, дори да не са участници на него.
Васил Големански, изпълнителен директор на БФБ и ЦД
Кризата ни удари през 2008 г. и чуждите инвеститори, които представляваха 65% от пазара, изчезнаха и ние не можахме да компенсираме отсъствието им. Някои казват, че това е ефект от кризата, ние твърдим, че това е проблем на пазара. Ключовите проблеми са описани в стратегията - ниска ликвидност, липса на качествени емисии и слаба финансова култура. За да догоним големите пазари, трябва да има обем на нашия и затова има няколко мерки. Капитализацията на големи държавни дружества е един от начините пазарът да бъде вдигнат, но това може да служи само като катализатор. Ако няма и други мерки, ще остане еднократна вълна. Ето например ЕРП-тата – от три дружества само едно остана на пазара, останалите имаха еднократен ефект. Мажоритарите успяха да изкупят целите пакети и ги затвориха, докато това, в което не се намесиха, остана на пазара. Важно е как ще се подходи като процедура, за да има ефект. Ако държавните дружества излязат с IPO и SPO, това ще донесе обем на пазар. Въпросът опира и до качеството на акциите и до количеството им – има и други големи български дружества, които се опитваме да убедим да се качат на борсата. Проектът ДЦК да бъдат вторично търгувани на БФБ стартира по времето, когато председателят на КФН Карина Караиванова беше заместник финансов министър. Той върви и следващата година ще се финализира – това също ще увеличи търговията на борсата. Карина Караиванова е един от инициаторите за създаването на Съвета за развитие на капиталовите пазари и един от основните дейци в създаването на стратегията. Нейната роля стратегията да се случи беше голяма, защото подкрепата на регулатора в такива инициативи е изключително важна.
Капиталовият пазар, дори и не особено развит като в България, е един от онези сложни механизми, които не могат да се управляват просто с една-две ръчки. На него се сблъскват интереси на различни по калибър, хоризонт и манталитет инвеститори, търсещи добра доходност, както и компании, набиращи евтино финансиране на проектите си. С намесата си държавата пряко или чрез регулаторните институции може да направлява нещата, но е факт, че повечето бутони на сложния пулт могат да бъдат достигнати само от невидимата ръка на пазара. А някои дори се мърдат (или пък блокират) от тенденции и процеси далеч зад граница.При това положение да решиш с административни мерки да раздвижваш борсата, изглежда на пръв поглед малко обречена кауза. Същевременно обаче обединяването на практически всички разнородни участници на пазара около общ набор действия изглежда обещаващо начало. Особено след периода на апатия от последните години, когато докато други развити и развиващи се пазари преодоляха удара на кризата и индексите постепенно се възстановиха и достигнаха нови рекорди, България остана встрани от този подем. Самият факт, че Комисията за финансов надзор след шестгодишната епоха на предишния председател Стоян Мавродиев отново влезе в диалог с бизнеса, вече е някакъв импулс за развитие.Голяма част от мерките (виж карето) не са особено нови. Просто през годините управляващите хронично неглижираха капиталовия пазар и нужните промени там просто оставаха назад в дневния ред на всяко правителство и парламент. "За последните 20 години, откогато съществува институционално пазарът, с малки изключения не съм видял усилие от страна на държавата да подкрепи капиталовия пазар", обобщава Камен Колчев, главен изпълнителен директор на "Елана финансов холдинг". "", допълва той.Тук могат да се приведат и много примери за цената на това политическо късогледство. В самата стратегия се цитират оценки наСветовната банка, че ръстът на пазарната капитализация спрямо БВП с всеки 10 процентни пункта води до нарастване приблизително с 2500 долара на БВП на глава от населението. При сегашното ниво в България около 10% (при 30-40% в някои централноевропейски страни) това дава перспектива за чувствително покачване на стандарта на живот в страната. Наскоро публикуван доклад на Асоциацията на финансовите пазари в Европа и тинк-танка New Financial пък показва, че държавите, където зависимостта от банковото финансиране е по-висока (и съответно значението на капиталовия пазар е по-ниско), са ударени по-тежко от кризата и растежът им отстъпва с повече от предкризисните нива. Техният анализ твърди, че за 11-те разглеждани страни активизирането на капиталовите пазари може да отключи над 200 млрд. евро дългосрочен капитал и да генерира 40 млрд. евро допълнително финансиране. Самото набиране на капитал само по себе си е механизъм за индуциране на кредитиране, което може допълнително да мултиплицира ефекти.Вероятно всеки финансов министър осъзнава това, но изправен пред дилемата да се занимава с непопулярна, трудоемка и неразбираема от широката публика тематика, докато е затрупан със злободневни проблеми, е логично да се концентрира върху последните. Затова и сега основна въпросителна е доколко институциите на капиталовия пазар могат да привлекат политическа подкрепа за исканията си. Стратегията идва в момент на безтегловност и вероятно много от набелязаните действия ще могат да се случат чак след парламентарни избори. И то в зависимост от това каква конфигурация на управляващо мнозинство се сглоби. Например идеята за продажба на миноритарни дялове в големите държавни компании трудно би покълнала при националисти и социалисти, а към момента правителство без нито едни от тях изглежда слабо вероятно. Реално икъм момента държавните дружествадо голяма степен изпълняват изискванията на публичните за разкриване на информация, така че следващите стъпки малък дял от тях да се търгува и това да внася допълнителен натиск от инвеститори, може само да подобри управлението им. Това обаче е идея, която трудно се продава на голяма част от електората.Същевременно за развитието на капиталовия пазар си има и съвсем обективни ограничения. Ако извадим държавните компании, голямата част от другите големи дружества в страната са част от международни групи, често и такива, чиито книжа се търгуват на далеч по развити пазари. За тях няма много стимул да произвеждат ново публично дружество тук и да търсят капитал от плиткия местен пазар. Събуждането на интереса на по-малките бизнеси към борсата пък дори да се реализира, трудно може да мобилизира интерес от чужди инвеститори, които търсят позиции с големи обеми и активна търговия.Други мерки като образователни кампании и връщане на интереса към акциите от масовата приватизация пък са бавни процеси без бърз и ясен резултат. За последното имаше и по-радикална идея "спящите" акции от този период, които реално 20 години не са били търгувани, да бъдат обединени в един фонд, който централизирано да ги управлява и така да постига по-голям ефект, отколкото разпокъсаните незаинтересовани акционери с по минимална бройка акции. Засега този план явно е замразен. "Предвижда се да има кампания, като в крайна сметка е много важно да се облекчат процедурите по наследство и прехвърляне – във времето те са станали сложни и по-скъпи, а когато се касае за минимални обеми от 25 - 30 - 100 броя акции, изваждането на едно нотариално заверено пълномощно или удостоверения за наследяване, всеки един от тези документи струва пари и те дори не могат да бъдат възстановени от продажбата на акциите. Това, което се търси, е основно заинтересоването към тези активи - не само да бъдат прехвърлени, но и да разберат гражданите какви права имат и да бъдат активни в живота на дружествата", каза Васил Големански, изпълнителен директор на Българска фондова борса и на Централния депозитар - два ключови оператора за пазара.Ако се погледне като числа, българският капиталов пазар не изглежда особено драматично изостанал от сравнимите в региона. Като пазарна капитализация към БВП софийската боса е под средното, но е съпоставима с балтийските страни и е над други като Словакия. Ако се гледа като брой, България с около 360 публични компании е сред лидерите, ако се изключи в пъти по-голямата икономика на Полша. Като налични пулове капитал страната също се подрежда добре с един от високите обеми на ресурс в пенсионни фондове и застрахователи като процент от БВП. Освен това вече 15 години борсовата търговия се радва и на привилегии като нулев данък върху капиталовата печалба.Истинските проблеми на БФБ обаче не са количествени, а качествени. От цялата плеяда, реално публичните компании са минимален брой. Огромната част са наследство от масовата приватизация, които не виждат смисъл да са публични и съответно не се и държат така. С някои няма сделки с месеци и дори години. Някои са в несъстоятелност, други са кухи останки, които просто вегетират. Това изкривява и пазарната капитализация, където те присъстват, понякога с нереална цена от единична сделка. Освен тях на пазара има и редица "вътрешногрупови" публични компании - специално листвани с единствена цел конкретни пенсионни фондове или други институционални инвеститори, свързани със собственика им, да насочат ресурс към тях. Тяхната оценка също има малко общо с пазара и е трудно да се приеме за релевантна. Според анализа на AFME и New Financial България е лидер в региона по развит пазар за високодоходен корпоративен дълг, което до голяма степен е следствие на същото явление.Уверенията на новия председател на КФН Карина Караиванова са, че се полагат свръхусилия да се повиши доверието в капиталовия пазар и че целта е "да помагаме на коректните и да сме препятствие пред некоректните, пред тези, които нарушават законите и наредбите" (виж интервюто). Това са тежки битки, които няма нужда да залягат в стратегии - те би трябвало да са част от рутинната работа на регулатора и да се вършат без шум. И това са основните ръчки, които той трябва да задвижи. Тогава останалите неща като изграждане на необходимата инфраструктура и въвеждането на по-сложни инструменти ще започват да се случват от само себе си. Което не значи, че малко визия и планиране, както и твърдо поети ангажименти за конкретни действия, са излишни.